钦定古今图书集成/明伦汇编/闺媛典/第047卷 > 李英妻张氏
## 钦定古今图书集成/明伦汇编/闺媛典/第047卷 > 李英妻张氏

按《金史列女传》：李英妻张氏，英初为监察御史，在中
都，张居潍州。贞祐元年冬，元兵取潍州，入其家，张氏
尽以所有财物与之。既而令张氏上马，张曰：“‘我尽以
财物与汝，犹不见赎邪’？答曰：‘汝品官妻，当复为夫人’。
张曰：‘我死则为李氏鬼’。”顿坐不起，遂见杀。追封陇西
郡夫人，谥庄洁。英仕至御史中丞。